《山中四首》
宋代·释圆悟

雅怀无所拘，偶行度前岗。
长松发佳色，澄潭閟幽光。
而我亦何幸，於此得相羊。
低头心语口，兹游那可忘。

作者简介：释圆悟，号枯崖，福清（今属福建）人。能诗画，喜作竹石。理宗淳祐间住泉州光福寺，有《枯崖集》（《竹溪鬳斋十一稿续集》卷一○《泉州重修兴福寺记》），已佚。《画史会要》卷三有传。今录诗二十九首。